नई दिल्ली.
दिल्ली में ऑक्सीजन की कमी से जान देने वाले कोरोना मरीजों के परिजनों को दिल्ली सरकार 5 लाख रुपये तक का मुआवजा देगी. ये मुआवज़ा उस घोषणा से अलग और ऊपर है जिसमें मुख्यमंत्री अरविंद केजरीवाल ने कोरोना से जान देने वाले लोगों के परिजनों को 50,000 रुपये के मुआवजा का ऐलान किया था. यह मुआवज़ा कैसे दिया जाए और किन लोगों को दिया जाए, इसके लिए दिल्ली सरकार ने 6 डॉक्टरों की एक कमेटी बनाई है. देश मे पहली बार किसी राज्य सरकार ने ऐसी पहल की है.
क्या होगा कमेटी का काम
- कमेटी पैमाने तय करेगी जिसके आधार पर अधिकतम 5 लाख का मुआवजा दिया जाना चाहिए.
- ये कमेटी सभी शिकायत और रिप्रेजेंटेशन लेगी और 1 हफ्ते में कम से कम 2 बार बैठक करेगी.
-कमेटी यह देखेगी कि अस्पताल में ऑक्सीजन ठीक से इस्तेमाल की जा रही थी या नहीं.
-कमेटी देखेगी कि अस्पताल ने एडमिट मरीजों के मद्देनजर ऑक्सीजन सप्लाई मेंटेन करने के लिए क्या कदम उठाए.
- कमेटी के पास अधिकार होगा कि वह संबंधित अस्पताल से ऑक्सीजन सप्लाई, स्टॉक और स्टोरेज से संबंधित कोई भी दस्तावेज की जांच कर सकती है.
- यह कमेटी दिल्ली के प्रिंसिपल सेक्रेट्री (हेल्थ) को साप्ताहिक आधार पर अपनी रिपोर्ट भेजेगी.
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Arvind kejriwal, Delhi Government, Delhi news, Oxygen Death
FIRST PUBLISHED : May 27, 2021, 22:06 IST
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva eng_Latn eng_Latn